gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl gl gl gl gl gl gl gl pt gl gl gl gl gl gl de en sv fr de de it gl gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Xa temos (oficialmente) seleccionadora nacional de fútbol feminino
Cuarta feira, 05 de outubro de 2022
Pilar Neira, adestradora de Galiza
Na tarde da sexta feira presentouse na Dirección Xeral para o Deporte a Pili Neira, que estará á fronte do primeiro combinado nacional feminino da historia do deporte galego.
Tags: Deporte Glego fútbol Marta Souto Pili Neira selección galega seleccións deportivas seleccións nacionais
Pili Neira, nunha imaxe que enviou a Vieiros
A directora xeral para o Deporte, Marta Souto, e máis o presidente da Federación Galega de Fútbol, Carlos Meana, presentaron na tarde da sexta feira a Pili Neira como adestradora do combinado nacional feminino de fútbol que se estreará en Balaídos o 27 de decembro.
A Galiza das mulleres: "un feito histórico"
A creación da Selección Nacional Feminina é, segundo palabras de Marta Souto, "un feito histórico que hoxe coñece o nome da súa primeira seleccionadora".
Durante a presentación, Souto gabou a traxectoria de Pilar Neira (quen destaca no balonmán e máis no fútbol) e destacou que "a selección feminina nacional vén a dar pasos firmes neste camiño que estamos percorrendo cara a igualdade no deporte, poñendo en valor o traballo de moitos equipos femininos e de moitas persoas que fan posible que hoxe o fútbol feminino teña un lugar e unha hora".
Na súa emocionada intervención na rolda de prensa, a seleccionadora do fútbol feminino nacional manifestou sentirse "en débeda coa Dirección Xeral para o Deporte e coa Federación de Fútbol" por tela escollido para desenvolver este primeiro proxecto histórico, mais asegurou que "vou dar de min todo o que poida para que saia o mellor posible".
Pilar Neira ten no seu haber dous campionatos de España como xogadora de fútbol nas filas do Karbo, onde xogou dende a tempada 76-77 ata a 81-82. Tamén co Karbo, Neira participou en dous torneos Cinco Nacións, acadando o subcampionato en Orleáns (Francia). Mais un dos momentos que lembra con maior cariño a nova seleccionadora é o Campionato de España de seleccións territoriais que gañou con Galiza na tempada 84-85 xogando no Camp Nou.
Despois da súa traxectoria como xogadora de fútbol, Pilar Neira incorporouse ao mundo do balonmán, onde xogou dende o 78 até o 92, no Español de Santa Lucía -en división de honor en 1ª nacional-, e posteriormente no Balonmán Coruña, onde despois desempeñou tamén o cargo de delegada de campo.
A súa traxectoria como adestradora vén marcada por ser unha das catro primeiras mulleres do Estado que obtivo o título para adestrar, no ano 80. Pouco despois adestraría ao Orzán, Imperator, Capela Fútbol Sala, Breogán Fútbol Sala e Riazor Fútbol Sala, ata a tempada 2001-2002, acumulando no seu palmarés tres campionatos de España e catro campionatos galegos.
Na actualidade, Pilar Neira é vicepresidenta da Federación Galega de Balonmán e adestradora do equipo feminino de fútbol do Orzán.
"Isto é unha recompensa ao meu traballo e faime moita ilusión"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Imaxe da presentación de Pili Neira, acompañada de Marta Souto e Carlos Meana
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto